Pous 'skaam' oor Franse seksskandaal | Maroela Media
Pous 'skaam' oor Franse seksskandaal
Pous Franciskus. (Foto: Andrew Medichini)
Pous Franciskus het Dinsdag sy medelye met die duisende slagoffers betoon wat oor die afgelope 70 jaar as minderjariges seksueel misbruik is deur pedofiele in die Franse Katolieke Kerk.
'n Skrikwekkende verslag deur 'n onafhanklike kommissie het vandeesweek onthul dat daar minstens 216 000 slagoffers tussen 1950 en verlede jaar was.
Benewens die verklaring wat die pous Dinsdag uitgereik het, het hy Woensdag tydens sy weeklikse oudiënsie in die Vatikaan selfs verder gegaan.
"Ek wil my hartseer en pyn aan slagoffers te kenne gee oor die trauma wat hulle ondervind het.
"Ek skaam my, ons skaam ons oor die Kerk se jare lange onvermoë om slagoffers eerste te stel."
Die verdoemende verslag spruit uit die kommissie se navorsing na bewerings van seksuele misbruik wat oor sewe dekades deur minderjariges teen Franse Katolieke priesters, diakens en ander lidmate gemaak is.
Die kommissie het vroeër reeds onthul dat sowat 3 200 pedofiele in dié tydperk in die binnekringe van die Kerk bedrywig was.
Die kommissie het twee en 'n half jaar gelede met sy navorsing begin nadat pous Franciskus in Mei 2019 beloof het om mishandeling deur priesters onder 'n soeklig te plaas.
Die verslag het grootskaalse woede ontlok terwyl toenemende bewerings van seksuele misbruik en vervolging die Katolieke Kerk wêreldwyd in die gesig staar.
AFP berig die magdom onthullings van seksuele misbruik deur priesters en lidmate is een van die grootste uitdagings wat die pous sedert sy verkiesing in 2013 moes hanteer.
Pous Franciskus het 'n einde aan straffeloosheid gemaak en die wet van die Vatikaan verander om die aanmelding van mishandeling verpligtend te maak. Slagoffers het egter gewaarsku dat dit nie genoeg is nie.
Die pous het geestelikes Woensdag aangemoedig om toe te sien dat die gebeure nooit weer herhaal word nie. Hy het sy steun aan Franse priesters toegesê om die kwessie as 'n "moeilike maar genesende" proses te aanvaar en die waarheid onder die oë te sien.
Hy het ook 'n beroep op Franse Katolieke gedoen om hul verantwoordelikheid te aanvaar om te verseker dat die Kerk 'n "veilige tuiste vir almal" is.
Biskop Eric de Moulins-Beaufort, die president van die Biskopkonferensie van Frankryk, het ook sy "skok en afgryse" oor die bevindings in die verslag uitgespreek.
"My wens vandag is om vergifnis van elkeen van julle te vra," het De Moulins-Beaufort tydens 'n nuuskonferensie gesê.
Twee deel Nobelprys vir chemie
Ek glo nie die Franse priesters is die enigstes nie. Ek glo alle lande se katolieke priesters, nie al die priesters nie, is betrokke.
En moennie die nonne weggooi nie! Katedrale het dubbel mure, en baie babatjies is daar gegooi. Priesters en nonne se buite egtelike babas. Dit is nie 'n storie nie. Met my eie oë gesien. So priesters in nie so hoog heilig as wat hulle uit gemaak word nie. En dit is defnitief nie net die afgelope 70 jaar nie!
Is hy skaam dat hulle uitgevang is? Anders sou hy al lankal opgetree het teen die oortreders, want die storie is eintlik al lank in die tand.
In Suid Afrika, naby Rustenburg was n roomse priester wat van n ander land hoerheen gepos is om sy seksdade met kinders toe te smeer. Wat gebeur…… hy het hoeveel.kinders hier mollesteer en toe hy gevang word toe pos hulle hom wéér na n ander land toe..
Alles was toegesmeer.
Ek.voel die Roomse Kerk moet groot somme skade vergoeding uit betaal aan daardie mense. En aan die lande waar dut grbeur het.